ร้านนี้สาขาเยอะมาก วันนี้ได้มีโอกาสมาที่สาขา นิฮอนมาชิ 

เราเลือกขึ้นไปนั่งที่ชั้น2 ต้องถอดรองเท้าแล้วขึ้นไปนั่งพับเพียบ ชั้น 2 ที่นี่เพดานค่อนข้างต่ำ ต้องก้มกันดีๆนะคะ

วันนี้สั่งหอยนางรมย่าง 4ตัว มีแบบใส่ซอสเปรี้ยวหัวไช้เท้า2 ตัว อีก2ตัวเป็นแบบย่างเนย รสชาติเราชอบซอสเปรี้ยวมากกว่า หอยนางรมสดดีค่ะไม่คาว

ต่อมาคือเมนูข้าวหน้าปลาแซลมอน ตัวข้าวไม่เปรี้ยวจนเกินไป ปลาแซลมอนสด ไข่ปลาหอมซอสที่หมัก เป็นอาหารที่ทานแล้วดับร้อนดี

อีกจานเป็นหมูผัดกิมจิ รสชาติเข้มข้น หมูนุ่มกำลังดี ทานคู่กับสลัดและมันบดที่ให้มาก็อิ่มแบบพอดีๆ

มากิโรล อันนี้ข้าวรสชาติดี ไส้ข้างในเป็นปูอัด แตงกวาและไข่ม้วน โรยหน้าด้วยไข่กุ้ง 

สาขานี้ทางขึ้นไม่ค่อยน่าภิรมย์สักเท่าไหร่เพราะต้องผ่านครัว มีน้ำเฉอะแฉะ ขอลบคะแนนความสะอาดลงไป 1 ดาวค่า

????รีวิวนี้เป็นความคิดเห็นส่วนตัว หากไม่ตรงใจใคร ก็ขออภัยไว้ ณ ที่นี้ เพราะเป็นการเขียนตามความคิดเห็นของเราในวันที่ไปทานเท่านั้นจ้า ????